**PIRKIMO – PARDAVIMO SUTARTIS V3-**

2023 m. lapkričio d.

Klaipėda

 Mes, UAB „Šviesos krateris“, toliau vadinama – **Pardavėju**, atstovaujama generalinio direktoriaus Vytauto Varkalio, veikiančio pagal bendrovės įstatus ir Klaipėdos apskrities valstybinė mokesčių inspekcija, toliau vadinama – **Pirkėju**, atstovaujama vedėjos Daivos Karbauskienės, veikiančios pagal įgaliojimą, sudarėme šią sutartį:

**1. SutartiES OBJEKTAS**

1.1. Pardavėjas įsipareigoja sutartyje numatyta tvarka teikti „Informacinės rodyklės ir kt. dizaino prekės“ (toliau – Prekės), kurių asortimentas ir kainos nurodytos Sutarties priede Nr. 1, o Pirkėjas įsipareigoja priimti ir apmokėti už Prekes Sutartyje nustatytomis sąlygomis. Priede nurodyti kiekiai yra tik orientaciniai, Prekės bus perkamos pagal poreikį, Pirkėjas neįsipareigoja juos pirkti visa apimtimi. Sutarties kaina negali viršyti 4370,00 eurų su PVM (keturi tūkstančiai trys šimtai septyniasdešimt eurų su PVM).

1.2. Sutarties priede Nr. 1 nurodytų Prekių kainos negali būti keičiamos per visą pirkimo sutarties galiojimo laiką.

1.3. Pirkėjas numato galimybę įsigyti Pardavėjo pasiūlyme nenurodytų, tačiau su viešojo pirkimo objektu susijusių Prekių neviršijant 10 (dešimt) procentų Pradinės sutarties vertės.

1.4. Užsakymas tvirtinamas Pardavėjo ir Pirkėjo parašais, ar elektroninėmis ryšio priemonėmis. Prekės turi būti pateiktos Pirkėjui ne vėliau kaip per 10 darbo dienų, nuo užsakymo patvirtinimo.

1.5. Pardavėjas įsipareigoja, kad pirkimo sutartį vykdys tik tokią teisę turintys asmenys.

**2. Kokybės užtikrinimas ir standartai**

2.1. Paslaugų tiekimas pagal šią Sutartį turi visais atžvilgiais atitikti Pirkėjo numatytus tikslus. Paslaugos turi atitikti techninėse specifikacijose nurodytus reikalavimus ir standartus, priedas Nr. 2. Tokie standartai turi būti patvirtinti kompetentingos institucijos. Visais atvejais kiekviena Paslauga turi atitikti Lietuvos įstatymais ir kitais teisės aktais, reglamentuojančiais pirkimus, struktūros, priedų, darbo, priešgaisrinės apsaugos ir kitus panašius reikalavimus.

2.2. Pirkėjas ar jo atstovai be jokių papildomų mokėjimų turi teisę patikrinti ar išbandyti Paslaugas, kad patvirtintų jų atitikimą standartams.

2.3. Patikrinimai ir bandymai gali būti atliekami Pardavėjo ar kitose patalpose, prekių pristatymo vietoje ar galutinėje Paslaugų paskirties vietoje.

2.4. Jeigu kokios nors patikrintos ar išbandytos Paslaugos neatitinka reikalavimų, Pirkėjas gali atsisakyti Paslaugų ir Pardavėjas kuo greičiau turi be jokių papildomų Pirkėjo mokėjimų pakeisti netinkamai atliktos Paslaugos.

2.5. Sutarties 2 str. Nuostatos neatleidžia Pardavėjo nuo jokių garantijų ar įsipareigojimų pagal šią Sutartį.

**3. Pristatymas ir dokumentai**

3.1. Pardavėjas savo transportu ir savo sąskaita pristato Pirkėjui per 10 darbo dienų po užsakymo gavimo adresu H. Manto g. 2-2, Klaipėda.

**4. Kainos**

4.1. Pardavėjo prašomos kainos už parduotas Paslaugas yra fiksuotos Sutarties priede Nr. 1 ir nekinta, nesiskiria nuo kainų, Pardavėjo pasiūlytų jo pasiūlyme.

4.2. Pirkimo sutarties įkainiai pirkimo sutarties galiojimo laikotarpiu gali būti perskaičiuojami (didinami ar mažinami) pasikeitus (padidėjus ar sumažėjus) pridėtinės vertės mokesčiui (toliau – PVM), kuris turėjo tiesioginės įtakos pirkimo sutarties įkainiams. Įkainiai dėl pasikeitusio PVM perskaičiuojami PVM sąskaitos – faktūros išrašymo dieną pagal formulę: Paslaugų kaina be PVM + PVM sąskaitos – faktūros išrašymo dieną galiojantis PVM.

**5. Apmokėjimas**

5.1.Pardavėjas pateikia Pirkėjui sąskaitas, kuriuose priklausomai nuo konkretaus atvejo, aprašomos pristatytos Prekės ar jų dalis.

5.2. Pirkėjas priima prekes pasirašydamas Pardavėjo pateiktą PVM sąskaitą faktūrą. Pirkėjas atsiskaito su Pardavėju per 30 kalendorinių dienų laikotarpį nuo PVM sąskaitos faktūros gavimo dienos. PVM sąskaitą faktūrą Pardavėjas turi pateikti per informacinę sistemą „E.sąskaita“. Elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu).

5.3. Laiku neapmokėjus už gautas Prekes Pirkėjas, Pardavėjui pareikalavus raštu, moka Pardavėjui 0,05 % dydžio delspinigius už kiekvieną praleistą dieną nuo neapmokėtos sumos. Bendra delspinigių suma ne daugiau 2 % nuo neapmokėtos sumos.

5.4. Pirkėjas Pardavėjui avanso nemoka ir pasilieka sau teisę atsisakyti viso pirkimo ar jo dalies, jeigu neturės pakankamo finansavimo. Tokiu atveju sutartis nutraukiama vienašališkai raštu įspėjus Pardavėją prieš 15 kalendorinių dienų. Nutraukus sutartį šiuo pagrindu Tiekėjui nemokamos jokios kompensacijos už patirtus tiesioginius nuostolius ar negautas pajamas.

5.5. ŠALYS, siekdamos užtikrinti aplinkosauginių principų laikymąsi, kad Prekes teikti būtų sunaudojama mažiau gamtos išteklių, įsipareigoja mažinti popieriaus sunaudojimą, atsisakyti nebūtino dokumentų kopijavimo ir spausdinimo, sąskaitas faktūras už suteiktas Paslaugas teikti tik elektroniniu būdu. Esant būtinybei spausdinti, naudojamas perdirbtas popierius, kuris atitinka *žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakyme Nr. D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašo, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (toliau – LR aplinkos ministro Įsakymas).*

**6. ŠALIŲ ATSAKOMYBĖ**

6.1. Šalys privalo susilaikyti nuo bet kokių veiksmų, kurie galėtų pakenkti kitai Šaliai. Jei Pardavėjas neįvykdo arba netinkamai įvykdo Sutartyje numatytus įsipareigojimus, Pirkėjas turi teisę pareikalauti atlyginti Sutarties sąlygų nevykdymu ar netinkamu vykdymu jam padarytus tiesioginius nuostolius.

6.2. Tuo atveju, kai ne dėl Pirkėjo kaltės Pardavėjas netinkamai teikia Prekes, t. y. nesilaiko Sutartyje numatytų įsipareigojimų, Pardavėjas privalo Pirkėjui sumokėti 100 Eur baudą už kiekvieną nustatytą Sutarties netinkamo vykdymo atvejį. Pardavėjas moka Pirkėjui šiame punkte nustatytą baudą tokiu atveju, kai Pirkėjas raštu informavo Pardavėją apie netinkamai suteiktas Prekes ir pareikalavo sumokėti šiame punkte nurodytą baudą.

6.3. Už Pirkėjo vėlavimą atsiskaityti su Pardavėju numatomi delspinigiai — 0,05 procento nuo vėluojamos apmokėti sumos, už kiekvieną pavėluotą dieną, bet ne daugiau kaip 2 procentai nuo Sutarties vertės. Pirkėjui delspinigiai neskaičiuojami, jeigu vėlavimas atsiranda dėl netinkamo Pirkėjo finansavimo.

6.4. Jeigu Pardavėjas savo iniciatyva anksčiau laiko nori nutraukti Sutartį, Pardavėjas gali ją nutraukti tik raštu įspėjęs Pirkėją prieš 15 kalendorinių dienų. Pardavėjas  taip pat įsipareigoja per 15 kalendorinių dienų nuo Pirkėjo reikalavimo kompensuoti Pirkėjui visus nuostolius, atsiradusius dėl tokio Sutarties nutraukimo.

6.5. Pardavėjui pritaikytų pagal Sutartį sankcijų sumos gali būti dengiamos iš priklausančių Pardavėjui pagal Sutartį gautinų sumų.

**7. SUTARTIES GALIOJIMAS, PAKEITIMAS IR NUTRAUKIMA**

7.1. Sutartis įsigalioja nuo jos pasirašymo dienos ir galioja iki visiško Pardavėjo ir Pirkėjo įsipareigojimų pagal Sutartį įvykdymo momento.

7.2. Sutartis sudaroma 12 mėnesių su galimybe pratęsti sutartį 2 kartus po 12 mėnesių. Sutarties suma yra 4370,00 eurų su PVM. Užsakovui Pirkimo sutarties galiojimo metu neišpirkus nurodytos sumos, Pirkimo sutartis abipusiu sutarimu gali būti pratęsiama ne ilgesniam kaip 12 (dvylikos) mėnesių laikotarpiui iki Užsakovas nupirks 100 procentų Pirkimo sutartyje nurodytos sumos. Bendra Pirkimo sutarties trukmė, įskaitant pratęsimą, negali būti ilgesnė nei 36 (trisdešimt šeši) mėnesiai, skaičiuojant nuo Pirkimo sutarties įsigaliojimo datos.

7.3. Pirkėjas turi teisę nutraukti Sutartį, jeigu Pardavėjas Sutarties galiojimo laikotarpiu pagal galiojančius teisės aktus praranda teisę užsiimti ūkine - komercine ar kitokia veikla.

7.4. Visi Sutarties pakeitimai, papildymai, priedai galioja, jeigu jie yra sudaryti raštu ir patvirtinti abiejų Šalių įgaliotų atstovų parašais.

7.5. Sutarties sąlygos Sutarties galiojimo laikotarpiu negali būti keičiamos, išskyrus Viešųjų pirkimų įstatymo 89 straipsnyje numatytus atvejus.

7.6. Pirkėjas pasilieka sau teisę atsisakyti viso Prekių pirkimo, ar Prekių pirkimo dalies elemento pirkimo, jeigu jis neturės pakankamo, nuo jo nepriklausančio finansavimo (Pirkėjas yra iš Lietuvos Respublikos biudžeto finansuojama, Lietuvos Respublikos mokesčių administratoriaus funkcijas atliekanti įstaiga), arba Prekių pirkimo, ar Prekių pirkimo dalies elemento pirkimo nereikės vykdant mokesčių administratoriaus funkcijas, arba dėl kitų priežasčių. Tokio atsisakymo atveju Pirkėjas apmoka Pardavėjui už iki atsisakymo faktiškai atliktą Prekių pirkimo dalį/etapą/elementą. Atsisakius visų sutartinių įsipareigojimų, Sutartis nutraukiama vienašališkai raštu įspėjus Pardavėją prieš 15 kalendorinių dienų.

7.7. Pirkėjas gali nutraukti Sutartį, prieš 15 kalendorinių dienų įspėjęs raštu Pardavėją, jei apskaičiuoti delspinigiai viršija 2 proc. bendros Sutarties vertės, taip pat jeigu jis nevykdo sutartinių įsipareigojimų ar netinkamai juos įvykdo ir tai yra esminis Sutarties pažeidimas. Nustatydamos esminį Sutarties pažeidimą Šalys privalo vadovautis Civilinio kodekso 6.217 straipsnio nuostatomis. Esminiu Sutarties pažeidimu taip pat laikoma, jeigu Pardavėjas 3 (tris) kartus netinkamai vykdo savo sutartinius įsipareigojimus (t.y. pritaikytos Sutartyje numatytos baudos).

7.8. Nutraukus Sutartį 6.4 ir 7.7 punkte nurodytais pagrindais, Pardavėjas per 5 (penkias) darbo dienas nuo Sutarties nutraukimo dienos sumoka Pirkėjui 10 procentų nuo Sutarties vertės dydžio baudą ir atlygina Pardavėjo patirtus nuostolius.

7.9. Sutartis gali būti nutraukiama Sutarties šalių rašytiniu susitarimu.

**8. Nenugalima jėga (*Force Majeure*)**

8.1. Nė viena iš Sutarties Šalių neatsako už prisiimtų įsipareigojimų visišką ar dalinį neįvykdymą, jeigu ji įrodo, kad įsipareigojimų neįvykdė dėl nenugalimos jėgos aplinkybių (Force Majeure).

8.2. Šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsdama, bet ne vėliau kaip per 5 dienas nuo aplinkybių atsiradimo ar paaiškėjimo, raštu informuoti apie tai kitą Šalį. Pranešime išdėstyti faktai turi būti patvirtinti kompetentingos valdžios institucijos. Jeigu nenugalimos jėgos aplinkybės užsitęsia ilgiau kaip tris mėnesius, Šalys tarpusavio susitarimu gali nutraukti Sutartį.

8.3. Nenugalimos jėgos aplinkybėmis yra laikomos aplinkybės, apibrėžtos Civilinio kodekso 6.212 straipsnyje ir Atleidimo nuo atsakomybės esant nenugalimos jėgos aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 (Žin., 1996, Nr.68-1652).

**9.** **ASMENS DUOMENŲ APSAUGA IR KONFIDENCIALUMO REIKALAVIMAI.**

9.1. Šalys viena kitai patvirtinta, kad vykdydamos sutartį ir jos pagrindu prisiimtus įsipareigojimus, laikosi visų Europos Sąjungos ir Lietuvos Respublikos teisės aktų reikalavimų dėl asmens duomenų apsaugos.

9.2. Pardavėjui paslaptyje laikoma informacija teikiama tik tokios apimties, kuri būtina paslaugoms atlikti. Pardavėjas turi imtis visų teisinių, techninių ir organizacinių priemonių gautai informacijai apsaugoti.

9.3. Pardavėjas turi užtikrinti ir garantuoti sutarties vykdymo eigoje gautos informacijos konfidencialumą bei apsaugą visą sutarties galiojimo laikotarpį ir po jos pasibaigimo/ nutraukimo.

9.4. Šios sutarties turinys ir vykdant šią sutartį gauta informacija yra konfidenciali ir negali būti perduoti tretiesiems asmenims be kurios nors iš šalių raštiško sutikimo, išskyrus teisės aktų numatytus atvejus.

**10. Kt. NUOSTATOS**

10.1. Sutarties straipsnių pavadinimai nustatomosios galios neturi – jų tikslas yra tik palengvinti Sutarties nuostatų paiešką.

10.2. Sutartis sudaryta Civilinio kodekso pagrindu Visiems ginčams, kilusiems dėl Sutarties vykdymo, spręsti taikomi Lietuvos Respublikos norminiai teisės aktai.

10.3. Visi ginčai, kylantys dėl Sutarties tarp Šalių, sprendžiami Šalių tarpusavio sutarimu, o nesutarus, Lietuvos Respublikos teisme.

10.4. Sutartis sudaryta 2 egzemplioriais, turinčiais vienodą juridinę galią. Kiekvienai iš Šalių įteikiamas vienas Sutarties egzempliorius.

10.5. Už SUTARTIES tinkamą vykdymą iš UŽSAKOVO pusės atsakingi asmenys: Administravimo ir personalo skyriaus vyriausioji specialistė Inga Šakinienė tel. 8 687 37583,
el. p. Inga.Sakiniene@vmi.lt.

**11. ŠALIŲ ADRESAI IR REKVIZITAI**

**PIRKĖJAS PARDAVĖJAS**

|  |  |
| --- | --- |
| **Klaipėdos apskrities valstybinė mokesčių inspekcija** H. Manto g. 2-2, 92138 Klaipėda LietuvaĮm. kodas 188729161A/s.LT LT244040063610000113Bankas „Lietuvos Respublikos finansų ministerija”Banko kodas 40400 Tel. 469204, faksas 412404Vedėja Daiva KarbauskienėA.V. | **UAB “Šviesos krateris”**Įmonės kodas 171758094PVM kodas LT 717580917Buveinė : Telšių g.39a, PlungėTel. +37069910118 A/s Nr.LT 717300010105022812Esanti AB Swedbank Banko kodas 73000 Generalinis direktorius Vytautas VarkalysA.V. |

Sutarties priedas Nr.1 prie 2023 m. lapkričio d. sutarties Nr. V3-

|  |  |  |  |  |  |
| --- | --- | --- | --- | --- | --- |
| **Eil. Nr** | **Pavadinimas** | **Mato vnt.** | **Preliminarus kiekis****Vnt.** | **Kaina su PVM** | **Suma su PVM** |
| 1 | Darbo laiko užrašas ant stiklo 45 cm x 65 cm, pagal pateiktą pvz. | Vnt. | 15 | 14,85 | 222,75 |
| 2 | Darbo laiko užrašas ant lentelės šalia įėjimo 45 cm x 65 cm, pagal pateiktą pvz. | Vnt | 5 | 26,55 | 132,75 |
| 3 | Tentas dvipusis 7,7mx-0,8m | Vnt. | 2 | 125,00 | 250,00 |
| 4 | Klijuojami lipdukai ant mašinų pilkos spalvos – 7cm x28 cm ([www.vmi.lt](https://193.219.10.18/sslvpn/PT/http%3A/www.vmi.lt/) Valstybinė mokesčių inspekcija. (Klijuoja Pardavėjas)). pvz | pora | 10 | 12,00 | 120,00 |
| 5 | Darbuotojų vardinė kortelė- plastmasė su metalo imitacijos paviršiumi, graviruotas tekstas, prisegamos žiogeliu. Matmenys – 1,5 x 0,75 cm (kampai užapvalinti. pvz | Vnt. | 30 | 5,00 | 150,00 |
| 6 | Darbuotojų vardinė kortelė (identifikavimo) pagal pateiktą pvz.  | Vnt.  | 100 | 3,60 | 360,00 |
| 7 | Popierinė durų kortelė 25cmx10cm ir 29cmx7,5cm pagal pateiktą pvz | Vnt. | 100 | 0,46 | 46,00 |
| 8 | Platmasinis durų kortelės dėkliukas 25 cmx10 cm.  | Vnt. | 50 | 2,60 | 130,00 |
| 9 | Laikrodis su data pagal pateiktą pvz. | Vnt.  | 5 | 108,00 | 540,00 |
| 10 | VMI iškaba iš stiklo pagal pateiktą pvz. | Vnt.  | 5 | 90,00 | 450,00 |
| 11 | VMI lauko iškaba pagal pateiktą pvz. | Vnt. | 3 | 26,55 | 79,65 |
| 12 | Medvilninis maišelis su spalvota  | Vnt | 150 | 4,90 | 735,00 |
| 13 | Plakatų A2, A3 formato spausdinimas | Vnt. | 150 | 3,80 | 570,00 |
| 14 | Informacinis lankstinukas A4 dvipusis spausdinimas | Vnt. | 1000 | 0,21 | 210,00 |
| 15 | Spalvotas spausdinimas A4 formato.  | Vnt | 200 | 0,50 | 100,00 |
| 16 | Nukreipiamoji rodyklė, pagal pateiktą pvz. | Vnt | 5 | 217,80 | 1089,00 |
| 17 | Informacinė kabinetų rodyklė pagal pavyzdį  | Vnt | 15 | 228,62 | 3429,30 |
| 18 | VMI lentelės gamyba, kuri bus patalpinta bendrame Rietavo pilone pagal pavyzdį | Vnt. | 1 | 54,45 | 54,45 |
| 19 | Magnetinis VMI logotipas A4 formato, | Vnt. | 4 | 8,35 | 33,40 |
| 20 | Informacinė lentelė- laikrodis (pagal pavyzdį) | Vnt. | 10 | 10,00 | 100,00 |
| 21 | Atsiliepimų knyga, 40 pusl. | Vnt.  | 16 | 24,00  | 384,00 |
| 22 | Montavimo darbai (1 darbuotojo valandos kaina)  | h | 10 | 20,00 | 200,00 |
| 23 | Transporto išlaidos už Klaipėdos miesto ribų  | km | 200 | 2,00 | 400,00 |

**Pastaba**:

 1. Kainą sudaro: paruošimas, maketavimas, pagaminimas, pristatymas H. Manto 2-2, Klaipėda;

 2. KONKURSO pasiūlymokainayra orientacinis dydis, naudojamas tik Pardavėjų pasiūlymų tarpusavio palyginimui. Paslaugos bus užsakoma pagal faktinį poreikį.

 3. Paslaugos bus perkamos pagal Perkančiosios organizacijos poreikį. Lentelėje nurodytas preliminarus kiekis, Perkančioji organizacija neįsipareigoja nupirkti viso nurodyto kiekio.

|  |  |
| --- | --- |
| **Klaipėdos apskrities valstybinė mokesčių inspekcija** H. Manto g. 2-2, 92138 Klaipėda LietuvaĮm. kodas 188729161A/s.LT LT244040063610000113Bankas „Lietuvos Respublikos finansų ministerija”Banko kodas 40400 Tel. 469204, faksas 412404Vedėja Daiva KarbauskienėA.V. | **UAB “Šviesos krateris”**Įmonės kodas 171758094PVM kodas LT 717580917Buveinė : Telšių g.39a, PlungėTel. +37069910118 A/s Nr.LT 717300010105022812Esanti AB Swedbank Banko kodas 73000 Generalinis direktorius Vytautas VarkalysA.V. |